পটুয়াখালীর বাউফল উপজেলা সদর থেকে ৩ কিলোমিটার দক্ষিনে বাউফলের বানিজ্যিক রাজধানী কালাইয়া বন্দর। এই  বন্দরের কাছেই গড়ে উঠেছে লঞ্চঘাট গ্রাম। এ গ্রামে প্রায় ২ হাজারেরও বেশী মানুষের বসবাস। অধিকাংশ মানুষ দরিদ্র। বাড়ির ভিটা ছাড়া কারও তেমন কোনো আবাদি জমি নেই। নিজে ব্যবসা করার মতো কারও তেমন পুঁজিও নেই। তাই বাড়ির পুরুষ পরের জমি বর্গা নিয়ে চাষাবাদ করে আর মহিলারা হোগলা পাতা দিয়ে চাটাই তৈরি করে পাইকারদের হাতে তুলে দিয়ে যে সামান্য আয় হয় তা দিয়েই কোনোমতে তাদের সংসার চলে।